b'\n_START_ARTICLE_\nKomori\n_START_SECTION_\nZgodovina\n_START_PARAGRAPH_\nNa obmo\xc4\x8dje Komorov so skozi stoletja vdirala razli\xc4\x8dna ljudstva z obal Afrike, Perzijskega zaliva, Indonezije in Madagaskarja. Portugalski raziskovalci so obiskali oto\xc4\x8dje leta 1505._NEWLINE_Med letoma 1841 in 1912 je Francija vzpostavila kolonialno vlado in oto\xc4\x8dje postavila pod upravo Madagaskarja. Kasneje francoski naseljenci, francoske dru\xc5\xbebe in bogati arabski trgovci vzpostavijo na planta\xc5\xbeah osnovano ekonomijo._NEWLINE_Leta 1973 je s Francijo dose\xc5\xbeen sporazum, po katerem naj bi leta 1978 postali neodvisni, vendar pa \xc5\xbee 6. julija 1975 komorski parlament preda resolucijo o neodvisnosti. Zastopniki otoka Mayotte se pri tem vzdr\xc5\xbeijo. Na dveh referendumih, decembra 1974 in februarja 1976, prebivalstvo otoka voli proti neodvisnosti in tako ostane pod Francijo.'